laion/Wikipedia-Exotic huggingface dataset:
ესიქომი

ესიქომი — მთა საქართველოში, მცხეთა-მთიანეთის მხარეში, ყაზბეგის მუნიციპალიტეტში. მდებარეობს კავკასიონის მთავარ ქედზე, ყელის ვულკანური ზეგნის ჩრდილო კიდეზე. სიმაღლე ზღვის დონიდან 3572 მ. აგებულია მეოთხეული ასაკის ანდეზიტური ლავებით. აღმართულია იურული ფიქლებისა და ქვიშაქვების საფუძველზე. ესიქომის ჩრდილოეთი კალთა ციცაბოა, სამხრეთი — შედარებით დამრეცი. 2800 მ სიმაღლემდე ალპური მდელოებია. ჯანელიძე ჭ., ენციკლოპედია „საქართველო“, ტ. 3, თბ., 2014. — გვ. 104.
ლანა პარია

ლანა მარია პარია (ინგლ. Lana Maria Parrilla; დ. 15 ივლისი, 1977) — ამერიკელი მსახიობი, რომელიც ყველაზე მეტად ცნობილი არის სატელევიზიო ტელესერიალებში მონაწილეობით. 2000 წლიდან 2001 წლამდე მონაწილეობდა ABC-ის სიტკომის, „სპინ-სიტის“ მეხუთე სეზონში. 2002-2003 წლებში მონაწილეობა მიიღო ტელესერიალებში; „ბუმტაუნი“ (2002-2003), „მოულოდნელი წარმატება“ (2006), „სვინგტაუნი“ (2008). მან ასევე ითამაშა სარა გევინის როლი ტელესერიალ „24“-ის მეოთხე სეზონში 2005 წელს. 2011 წლიდან მოყოლებული დღემდე პარია თამაშობს ბოროტი დედოფლის როლს სერიალში „ერთხელ ზღაპარში“. 2016 წელს მას გადაეცა Teen Choice Awards-ის ჯილდო. ვიკისაწყობში არის გვერდი თემაზე: ლანა პარია ლანა პარია Twitter-ზე ლანა პარია კინოფილმების ინტერნეტ-მონაცემთა ბაზაში ↑ Person Profile. Internet Movie Database (1990). ↑ [1][2]Произношение в оригинале
დუჟიანისებრნი

დუჟიანისებრნი (ლათ. Cercopidae) — მწერების ოჯახი თანაბარფრთიანისნაირთა რიგისა. აქვს 3-10 მმ სიგრძის ყავისფერი ან მწვანე, ზოგჯერ ლაქებიანი სხეული. ოჯახში 3 ათასამდე სახეობაა. გავრცელებულია ყველა მატერიკზე. საქართველოში 10 სახეობაა. ყველაზე ხშირად გვხვდება მურყნის დუჟიანა (Aphrophora alni) და ჩვეულებრივი დუჟიანა (Philaenus spumarius). ზრდასრული დუჟიანისებრნი კარგად ფრენენ და დახტიან; მატლი ნაკლებმოძრავია და თავისივე გამოყოფილ ქაფში ცხოვრობს. დუჟიანისებრნი იკვებებიან მცენარეთა წვენით. ქართული საბჭოთა ენციკლოპედია, ტ. 3, თბ., 1978. — გვ. 655.
ბრაზილიის მორაგბეთა ეროვნული ნაკრები

ბრაზილიის მორაგბეთა ეროვნული ნაკრები (პორტ. Seleção Brasileira de Rugby Union) – ეროვნული ნაკრები, რომელიც ქვეყანას წარმოადგენს რაგბის საერთაშორისო მატჩებში და ტურნირებში. ბრაზილიის ნაკრებს არასოდეს არ მიუღია მონაწილეობა რაგბის მსოფლიო ჩემპიონატის ფინალურ ეტაპზე. 2005 წლიდან რაგბის თამაშის პოპულარობა ბრაზილიაში სულ უფრო იზრდება, 2015 წლისთვის ქვეყანაში დარეგისტრირებულია დაახლოებით 10 ათასი მორაგბე. მიუხედავად ამისა, ბრაზილიის რაგბი და მისი ეროვნული ნაკრები ვერ აღწევს ისეთ წარმატებებს, როგორც მისი მეზობელი არგენტინისა და ურუგვაის მორაგბეთა ეროვნული ნაკრებები. ბრაზილიის ეროვნული ნაკრები საერთაშორისო არენაზე გავიდა 1950-იანი წლების დასაწყისში. ორი ათეული წლის განმავლობაში ბრაზილიის ნაკრები რეგულარულად ხვდებოდა არგენტინის, ურუგვაის და ჩილეს ეროვნულ ნაკრებებს. 1974 წელს ბრაზილიის ნაკრებმა ითამაშა საფრანგეთის მეორე ნაკრებთან და დიდი ანგარიშით დამარცხდა (7-99). 1990-იანი წლების დაწყებამდე ბრაზილიის ეროვნული ნაკრები კვლავ უფრო მეტად ეთამაშებოდა მხოლოდ საკუთარ მეზობლებს, ასევე პარაგვაის ნაკრებს. 2000—2002 წლებში ბრაზილიის ნაკრებმა ჩაატარა 7 წაუგებელი მატჩების სერია. XXI საუკუნის პირველ ათწლეულში ბრაზილიის ეროვნული ნაკრების მიერ ჩატარებული მატჩების უმრავლესობა მთავრდებოდა ბრაზილიელთა გამარჯვებით. Confederação Brasileira de Rugby – Official Site (პორტუგალიური) Brazil დაარქივებული 2017-07-29 საიტზე Wayback Machine. on Rugbydata.com Portal do Rugby დაარქივებული 2017-06-09 საიტზე Wayback Machine. Brazilian rugby news RugbyMania.com.br დაარქივებული 2018-01-06 საიტზე Wayback Machine. Brazilian look at Rugby News (პორტუგალიური) RugbySpirit.com.br Info on Brazilian Rugby (პორტუგალიური) [1] დაარქივებული 2013-05-08 საიტზე Wayback Machine. rugby blog on Globo.com ↑ Tupi is the new emblem of Brazil National Team=BrasilRugby.com - In Portuguese. დაარქივებულია ორიგინალიდან — 2013-03-23. ციტირების თარიღი: 10 May 2012. ↑ History of Rugby (in Portuguese). დაარქივებულია ორიგინალიდან — 9 ოქტომბერი 2019. ციტირების თარიღი: 4 May 2016.
დურიო

დურიო (ლათ. Durio zibethinus) — დიდი ზომის (45 მ-მდე სიმაღლის) მარადმწვანე ხე ბომბაქსისებრთა (ბაობაბისებრთა) ოჯახისა. მისი ორსქესიანი ყვავილები შეკრებილია ფარისებრ ყვავილედად. ნაყოფი 3 კგ-მდე იწონის და დაფარულია მსხვილი, მაგარი ქაცვებით. ველურად იზრდება კალმანტანისა და სუმატრის ტყეებში, მალაკის ნახევარკუნძულზე. აშენებენ სამხრეთ-აღმოსავლეთ აზიასა და ინდოეთის სამხრეთ ნაწილში. ნაყოფის ტბილობს ნივრის სუნი აქვს, ხმარობენ საჭმელად. ქართული საბჭოთა ენციკლოპედია, ტ. 3, თბ., 1978. — გვ. 656.
ნაილა ალ-ატრაში

ნაილა ალ-ატრაში (არაბ. نايلة الأطرش; დ. სირია) — სირიელი რეჟისორი, კინოს, ტელევიზიისა და თეატრის მსახიობი, „არაბული თეატრის“ რეჟსორი. იგი ხელმძღვანელობდა ორმოცზე მეტი ძირითადი სპექტაკლებით არაბულ სამყაროში, ევროპაში, აფრიკასა და აშშ-ში. მიიღო საუკეთესო მსახიობის ჯილდო კართაგენის კინოფესტივალზე, მისი მთავარი როლისთვის ფილმში „მომავალი წლის ქრონიკა“. მისი ნამუშევარი საზოგადოებამ აღქვა, როგორც გზა იმისა, თუ როგორ უნდა ებრძოლო ასადის რეჟიმს, რისთვისაც ის 2012 წელს დატოვა სირია. ამჟამად იგი ნიუ-იორკის უნივერსიტეტში ახლო აღმოსავლეთისა და ისლამური კვლევების კათედრაზე ასისტენტ-პროფესორია. სირიაში დაბადებული ალ-ატრაში, აქტივიზმით დაინტერესდა მოზარდობისას და ამტკიცებდა, რომ ზუსტად ამ დროს შეუერთდა კომუნისტურ პარტიას. აქ ის პირდაპირ კონფლიქტში შევიდა მის ზედა კლასთან. ეს კონფლიქტი შეიძლება ჩაითვალოს, როგორც ძლიერი გავლენა მის არჩევანზე, როგორც რეჟისორის პროფესიაზე. კომუნისტური პარტიაში წევრობისას, იგი დაინტერესდა პოლიტიკური, სოციალური და სამართლიანობის საკითხებით, რომელიც ქმნის ახალგაზრდა ადამიანის მსოფლხედველობას. ალ-ატრაში ასევე მიუთითებს თავის ბაბუაზე, სულთან ბაშაზე, როგორც მისი შთაგონების წყაროზე. ძლიერი დრუზი ლიდერი, 1925 წელს საფრანგეთისგან სირიის დამოუკიდებლობისთვის იბრძოდა. ასევე ერთიანი არაბული არმიის მომხრე იყო, რათა 1948 წელს პალესტინა გაეთავისუფლებინათ. ნაილა ალ-ატრაში 1978 წელს დაამთავრა ბულგარეთის უმაღლესი დრამატული ხელოვნების ინსტიტუტი (HIDA). შემდეგ, მაგისტრის ხარისხისთვის განათლება გააგრძელა სოფიის თეატრისა და კინოს აკადემიაში, ბულგარეთში. HIDA-ში ალ-ატრაში ხელმძღვანელობდა ეგვიპტელი დრამატურგის ალფრედ ფარაგის სპეკტაკლს სახელწოდებით „ცეცხლი და ზეთისხილი“. ეს სპექტაკლი პალესტინელ ებრაელებსა და მუსლიმებს შორის ურთიერთობას ასახავს და იმას, თუ როგორ შეიცვალა ურთიერთობა 1948 წელს ისრაელის შექმნით. ის მოგვითხრობს ორი პალესტინელის სიყვარულზე: ერთი ისრაელის ოფიცრის და მეორე განმათავისუფლებელი მებრძოლის სიყვარულზე. ალ-ატრაშმა განაცხადა, რომ ეს სპექტაკლი ბულგარელ კოლეგებთან ურთიერთობაში გარდამტეხი გახდა. სწავლის დამთავრების შემდეგ ალ-ატრაშმა, სირიის დედაქალაქ დამასკში დაბრუნდა. ნაილა აღიარებს, რომ სახლი მისი ცხოვრების მნიშვნელოვანი ნაწილია, რადგან სირია ის ადგილია, სადაც ყველა მისი საყვარელი ადამიანი ცხოვრობს და სადაც ის ყველაზე კომფორტულადაა. ↑ 1.0 1.1 Syrian Theatre and Resistance. ციტირების თარიღი: 21 November 2016. ↑ 2.0 2.1 Franklin & Marshall – Scholar at Risk Naila Al Atrash to Give Talk at F&M International Women's Week. Franklin & Marshall College. ციტირების თარიღი: 21 November 2016. ↑ HOUSE OF WIVES. University of Cape Town Drama. University of Cape Town. დაარქივებულია ორიგინალიდან — 2011-12-22. ციტირების თარიღი: 2017-07-28. ↑ Grunwald, Clarissa. Syrian Dramatist, Human Rights Activist, Scholar at Risk Gives Lecture on Campus.. The College Reporter. დაარქივებულია ორიგინალიდან — 18 ნოემბერი 2017. ციტირების თარიღი: 21 November 2016. ↑ Muhanna, Nadia. Courting Controversy (profile of Syrian Writer Naila Al-Atrash). Nadia Muhanna. ციტირების თარიღი: 21 November 2016. ↑ Druze Religion. International Fellowship of Christians and Jews. დაარქივებულია ორიგინალიდან — 16 ნოემბერი 2016. ციტირების თარიღი: 21 November 2016.
ბურიტისი (რონდონია)

ბურიტისი (პორტ. Buritis) — მუნიციპალიტეტი ბრაზილიაში, რონდონიის შტატში; მდებარეობს ზღვის დონიდან 200 მეტრზე. მიეკუთვნება მადეირა-გუაპორეს მეზორეგიონს. შედის ეკონომიკურ-სტატისტიკურ მიკრორეგიონ პორტუ-ველიუს შემადგენლობაში. 2010 წლის მონაცემებით, მოსახლეობა 32 383 ადამიანს შეადგენდა, მოსახლეობის სიმჭიდროვე 9.92 კმ²-ზე. ფართობი 3 265 809 კმ²-ია. რონდონია ბრაზილიის შტატები ბრაზილიის სტატისტიკის ეროვნული ინსტიტუტი ბრაზილიის სტატისტიკის ეროვნული ინსტიტუტი, ზოგადი სტატისტიკა
კამპუ-ნოვუ-დი-რონდონია

კამპუ-ნოვუ-დი-რონდონია (პორტ. Campo Novo de Rondônia) — მუნიციპალიტეტი ბრაზილიაში, რონდონიის შტატში; მდებარეობს ზღვის დონიდან 227 მეტრზე. მიეკუთვნება მადეირა-გუაპორეს მეზორეგიონს. შედის ეკონომიკურ-სტატისტიკურ მიკრორეგიონ პორტუ-ველიუს შემადგენლობაში. 2010 წლის მონაცემებით, მოსახლეობა 12 665 ადამიანს შეადგენდა, მოსახლეობის სიმჭიდროვე 3.68 კმ²-ზე. ფართობი 3 442 005 კმ²-ია. რონდონია ბრაზილიის შტატები ბრაზილიის სტატისტიკის ეროვნული ინსტიტუტი ბრაზილიის სტატისტიკის ეროვნული ინსტიტუტი, ზოგადი სტატისტიკა
კანდეიას-დუ-ჟამარი

კანდეიას-დუ-ჟამარი (პორტ. Candeias do Jamari) — მუნიციპალიტეტი ბრაზილიაში, რონდონიის შტატში; მდებარეობს ზღვის დონიდან 88 მეტრზე. მიეკუთვნება მადეირა-გუაპორეს მეზორეგიონს. შედის ეკონომიკურ-სტატისტიკურ მიკრორეგიონ პორტუ-ველიუს შემადგენლობაში. 2010 წლის მონაცემებით, მოსახლეობა 19 779 ადამიანს შეადგენდა, მოსახლეობის სიმჭიდროვე 2.89 კმ²-ზე. ფართობი 6 843 868 კმ²-ია. რონდონია ბრაზილიის შტატები ბრაზილიის სტატისტიკის ეროვნული ინსტიტუტი ბრაზილიის სტატისტიკის ეროვნული ინსტიტუტი, ზოგადი სტატისტიკა
კუჟუბინი

კუჟუბინი (პორტ. Cujubim) — მუნიციპალიტეტი ბრაზილიაში, რონდონიის შტატში; მდებარეობს ზღვის დონიდან 95 მეტრზე. მიეკუთვნება მადეირა-გუაპორეს მეზორეგიონს. შედის ეკონომიკურ-სტატისტიკურ მიკრორეგიონ პორტუ-ველიუს შემადგენლობაში. 2010 წლის მონაცემებით, მოსახლეობა 15 854 ადამიანს შეადგენდა, მოსახლეობის სიმჭიდროვე 4.1 კმ²-ზე. ფართობი 3 863 943 კმ²-ია. რონდონია ბრაზილიის შტატები ბრაზილიის სტატისტიკის ეროვნული ინსტიტუტი ბრაზილიის სტატისტიკის ეროვნული ინსტიტუტი, ზოგადი სტატისტიკა
იტაპუან-დუ-უესტი

იტაპუან-დუ-უესტი (პორტ. Itapuã do Oeste) — მუნიციპალიტეტი ბრაზილიაში, რონდონიის შტატში; მდებარეობს ზღვის დონიდან 106 მეტრზე. მიეკუთვნება მადეირა-გუაპორეს მეზორეგიონს. შედის ეკონომიკურ-სტატისტიკურ მიკრორეგიონ პორტუ-ველიუს შემადგენლობაში. 2010 წლის მონაცემებით, მოსახლეობა 8 566 ადამიანს შეადგენდა, მოსახლეობის სიმჭიდროვე 2.1 კმ²-ზე. ფართობი 4 081 583 კმ²-ია. რონდონია ბრაზილიის შტატები ბრაზილიის სტატისტიკის ეროვნული ინსტიტუტი ბრაზილიის სტატისტიკის ეროვნული ინსტიტუტი, ზოგადი სტატისტიკა
ნოვა-მამორე

ნოვა-მამორე (პორტ. Nova Mamoré) — მუნიციპალიტეტი ბრაზილიაში, რონდონიის შტატში; მდებარეობს ზღვის დონიდან 312 მეტრზე. მიეკუთვნება მადეირა-გუაპორეს მეზორეგიონს. შედის ეკონომიკურ-სტატისტიკურ მიკრორეგიონ პორტუ-ველიუს შემადგენლობაში. 2010 წლის მონაცემებით, მოსახლეობა 22 546 ადამიანს შეადგენდა, მოსახლეობის სიმჭიდროვე 2.24 კმ²-ზე. ფართობი 10 071 643 კმ²-ია. რონდონია ბრაზილიის შტატები ბრაზილიის სტატისტიკის ეროვნული ინსტიტუტი ბრაზილიის სტატისტიკის ეროვნული ინსტიტუტი, ზოგადი სტატისტიკა
კოსტა-მარკისი

კოსტა-მარკისი (პორტ. Costa Marques) — მუნიციპალიტეტი ბრაზილიაში, რონდონიის შტატში; მდებარეობს ზღვის დონიდან 140 მეტრზე. მიეკუთვნება მადეირა-გუაპორეს მეზორეგიონს. შედის ეკონომიკურ-სტატისტიკურ მიკრორეგიონ გუაჟარა-მირინის შემადგენლობაში. 2010 წლის მონაცემებით, მოსახლეობა 13 678 ადამიანს შეადგენდა, მოსახლეობის სიმჭიდროვე 2.74 კმ²-ზე. ფართობი 4 987 177 კმ²-ია. რონდონია ბრაზილიის შტატები ბრაზილიის სტატისტიკის ეროვნული ინსტიტუტი ბრაზილიის სტატისტიკის ეროვნული ინსტიტუტი, ზოგადი სტატისტიკა
გუაჟარა-მირინი

გუაჟარა-მირინი (პორტ. Guajará-Mirim) — მუნიციპალიტეტი ბრაზილიაში, რონდონიის შტატში; მდებარეობს ზღვის დონიდან 128 მეტრზე. მიეკუთვნება მადეირა-გუაპორეს მეზორეგიონს. შედის ეკონომიკურ-სტატისტიკურ მიკრორეგიონ გუაჟარა-მირინის შემადგენლობაში. 2010 წლის მონაცემებით, მოსახლეობა 41 656 ადამიანს შეადგენდა, მოსახლეობის სიმჭიდროვე 1.68 კმ²-ზე. ფართობი 24 855 724 კმ²-ია. რონდონია ბრაზილიის შტატები ბრაზილიის სტატისტიკის ეროვნული ინსტიტუტი ბრაზილიის სტატისტიკის ეროვნული ინსტიტუტი, ზოგადი სტატისტიკა
სან-ფრანსისკუ-დუ-გუაპორე

სან-ფრანსისკუ-დუ-გუაპორე (პორტ. São Francisco do Guaporé) — მუნიციპალიტეტი ბრაზილიაში, რონდონიის შტატში; მდებარეობს ზღვის დონიდან 146 მეტრზე. მიეკუთვნება მადეირა-გუაპორეს მეზორეგიონს. შედის ეკონომიკურ-სტატისტიკურ მიკრორეგიონ გუაჟარა-მირინის შემადგენლობაში. 2010 წლის მონაცემებით, მოსახლეობა 16 035 ადამიანს შეადგენდა, მოსახლეობის სიმჭიდროვე 1.46 კმ²-ზე. ფართობი 10 959 767 კმ²-ია. რონდონია ბრაზილიის შტატები ბრაზილიის სტატისტიკის ეროვნული ინსტიტუტი ბრაზილიის სტატისტიკის ეროვნული ინსტიტუტი, ზოგადი სტატისტიკა
ტომ ჰოლანდი (მსახიობი)

თომას სტენლი ჰოლანდი (დ. 1 ივნისი, 1996) — ინგლისელი მსახიობი და მოცეკვავე. ამჟამად ყველაზე მეტად ცნობილია ადამიანი ობობის როლით Marvel-ის კინოსამყაროს 2017 წლის ფილმში „ადამიანი ობობა: დაბრუნება“. იგი აგრეთვე ასრულებდა მთავარ როლს „ბილი ელიოტის“ დადგმაში, ლონდონის ვესტ-ენდში. 2017 წელს მიიღო BAFTA-ს ამომავალი ვარსკვლავის ჯილდო. შეგიძლიათ იხილოთ მედიაფაილები თემაზე „ტომ ჰოლანდი“ ვიკისაწყობში. ტომ ჰოლანდი — AllMovie ტომ ჰოლანდი კინოფილმების ინტერნეტ-მონაცემთა ბაზაში ↑ Profile, tribute.ca; accessed 24 June 2015. ↑ Births, Marriages & Deaths Index of England & Wales, 1916–2005; ancestry.com; accessed 19 March 2016.
ჯამბულ კოხრეიძე

ჯამბულ (ჯაბა) კოხრეიძე (დ. 10 მაისი, 1966, მაღლაკი, წყალტუბოს რაიონი, საქართველოს სსრ, სსრკ) — ქართველი ისტორიკოსი, მეცნიერი, პედაგოგი, პოლიტიკოსი, საქართველოს მეოთხე მოწვევის პარლამენტის წევრი (1995–1999). 1983 წელს დაასრულა მაღლაკის საშუალო სკოლა, 1989 წელს — თბილისის ივანე ჯავახიშვილის სახელობის სახელმწიფო უნივერსიტეტის ისტორიის ფაკულტეტი, 1992 წელს — იგივე უნივერსიტეტის ასპირანტურა პოლიტიკური მეცნიერებების მიმართულებით. 1989–1991 წლებში იყო წყალტუბოს რაიონის საბჭოს აღმასკომის განყოფილების გამგე. 1992-1995 წლებში — ქუთაისის საინჟინრო ინსტიტუტის მასწავლებელი, წყალტუბოს ჰუმანიტარულ-ეკონომიკური ინსტიტუტის პრორექტორი. 1995 წელს სტაჟირება გაიარა აშშ-ის პოლიტიკურ-სამეცნიერო ცენტრებში. არის პოლიტურთიერთობების ინსტიტუტის „მერიდიანი“-ს (ვაშინგტონი) დიპლომანტი. გამოქვეყნებული აქვს პუბლიცისტური წერილები. 1992 წლიდან არის ეროვნულ-დემოკრატიული პარტიის წევრი, წყალტუბოს ორგანიზაციის ხელმძღვანელი, იმერეთის ბიუროს თავმჯდომარის პირველი მოადგილე. 1995-1999 წლებში იყო საქართველოს მე-4 მოწვევის პარლამენტის წევრი პარტიული სიით, საარჩევნო ბლოკი „ეროვნულ–დემოკრატიული პარტია“. პარტიის გაყოფის შემდეგ აღმოჩნდა „სახალხო პარტიაში“ (თავმჯდომარე — მამუკა გიორგაძე). საქმიანობა პარლამენტში: საგარეო ურთიერთობათა კომიტეტის წევრი. ადგილობრივი თვითმმართველობის კომიტეტის წევრი. ფრაქცია „სახალხო პარტიის“ წევრი. 1998 წელს დაიცვა პოლიტიკურ მეცნიერებათა სადოქტორო დისერტაცია თემაზე „ადგილობრივი თვითმმართველობის პრინციპები და მისი განხორციელების ეტაპები პოსტკომუნისტურ ქვეყნებში“. 1999–2003 წლებში მუშაობდა ქუთაისის სახელმწიფო ტექნიკური უნივერსიტეტში დოცენტად. ჰყავს მეუღლე მარინა ჩხობაძე-კოხრეიძე და ორი შვილი. ვინ ვინაა საქართველოში: ქართული ბიოგრაფიული ცნობარი. გვ. 189, 1998-1999 ჯამბულ კოხრეიძე — საქართველოს ბიოგრაფიული ლექსიკონი ჯამბულ კოხრეიძე — საქართველოს პარლამენტის ოფიციალური საიტი
მლოცველის ხელი

მლოცველის ხელი — მლოცველის ხელის სინდრომი ვლინდება იდაყვისა და წინამხრის ნერვზე ხანგრძლივი ზეწოლის ან ტრავმის შედეგად. ტერმინი მლოცველის ხელი შეესაბამება საშუალო ნერვის დაზიანებას, თუმცა, პაციენტებს საშუალო ნერვის პრობლემებით შეუძლიათ ყველა თითის მოხრა, გარდა საჩვენებლისა. საჩვენებელი თითის მოხრა შესაძლებელია მეტაკარპაფალანგურ სახსარში მაშინ, როდესაც იდაყვის ნერვის მიერ ინერვაციაა. საჩვენებელი თითი არ იხრება აროქსიმალ და დისტალურ ფალანგთშორის სახსარში, რაც გამოიყურება როგორც გაშვერილი თითი. გაშვერილი თითი არის უკეთესი ტერმინი ამ მდგომარეობის ამოსაცნობად. შუათითის მოხრა ხდება flexor digitorum profunds მყესებს შორის არსებული კავშირის შედეგად. flexor digitorum profunds — წინამხრის კუნთია, რომელიც თითების მოხრაში მონაწილეობს. ↑ Image of Hand of benediction. Stanford Medicine. დაარქივებულია ორიგინალიდან — 18 იანვარი 2017. ციტირების თარიღი: 28 May 2017. ↑ The Hand Examination | Stanford Medicine 25 en. Stanford Medicine. ციტირების თარიღი: 28 May 2017. ↑ Schreuders, T. A. R. (2011-12-14). „The quadriga phenomenon: a review and clinical relevance“. Journal of Hand Surgery (European Volume) (ინგლისური). 37 (6): 513–522. doi:10.1177/1753193411430810. PMID 22170246.
მაის ჰამდანი

მაის ჰამდანი (არაბ. ميس حمدان; დ. 31 ოქტომბერი 1982, დუბაი, არაბთა გაერთიანებული საამიროები) — იორდანელი მსახიობი, მომღერალი და ტელეწამყვანი. ჰამდანი დაიბადა 1982 წლის 31 ოქტომბერს არაბთა გაერთიანებულ საემიროებში, როგორც მაის აბდელ-ჯაბბარ ჰამდან სელიმი, პალესტინელი წარმოშობის იორდანიელი მამის და იორდანიელ-ლიბანელი დედის ქალიშვილი. დაამთავრა კაიროს უნივერსიტეტის ვაჭრობის ფაკულტეტი (ინგლისური სექცია). ჰამდენი თავისი კარიერა დაიწყო კომედიურ შოუ „CBM“-ში, რომელიც გადიოდა ტელეკომპანია „MBC-ზე. იგი ასევე იყო სატელევიზიო შოუ მეია მესას“ და დები სუპის წამყვანი თავის დებთან, მაისთან და დანასთან ერთად. 2004 წელს ჰამდანმა თავისი სატელევიზიო კარიერა ხარეტა ამ რაკანსა და სავალეფ ჰარეემში, ხოლო მომდევნო წელს ქერქეეში დაიწყო. კინოში დებიუტი 2006 წელს შედგა, როდესაც მან ითამაშა ჯამელას როლი ეგვიპტურ ფილმში ზარფ ტარეი (გადაუდებელი საქმე), აჰმედ ჰელმი და ნურსთან ერთად, ასევე ითამაშა საუდის არაბულ ფილმ ქეიფ ელ-ჰაალი. მაის ჰამდანი კინოფილმების ინტერნეტ-მონაცემთა ბაზაში მაის ჰამდანი Facebook-ზე მაის ჰამდანი Twitter-ზე მაის ჰამდანი Instagram-ზე ↑ 1.0 1.1 1.2 1.3 1.4 1.5 1.6 ميس حمدان ar. MBC (31 December 2012). ციტირების თარიღი: 14 July 2017. ↑ مي.. ميس.. دانا.. "إخوات ولكن" ar. MBC (1 January 2017). ციტირების თარიღი: 14 July 2017. ↑ 3.0 3.1 3.2 ميس حمدان ar. Layalina. ციტირების თარიღი: 14 July 2017.
ანდრიაწმინდის წმინდა გიორგის ეკლესია

ანდრიაწმინდის წმინდა გიორგის ეკლესია — ქართული მართლმადიდებლური ეკლესია სოფელ ანდრიაწმინდაში. დარბაზული ეკლესია (გარე ზომები 6,84X12,78 მ.) ნაგებია ტუფის, ქვიშაქვისა და ბაზალტის ქვების არეული წყობით. ტაძრის კუთხეები და კარ-სარკმელთა ღიობები ამოყვანილია გათლილი ქვით. ტაძარში ერთადერთი შესასვლელი სამხრეთიდან არის, რომელიც კედლის დასავლეთ ნაწილშია გაჭრილი. საკურთხევლის სარკმლის გარდა ეკლესია კიდევ სამი სწორკუთხა მოხაზულობის სარკმლით ნათდება (დასავლეთის, ჩრდილოეთისა და სამხრეთის კედლებში თითო სარკმელია). ტაძრის ინტერიერი სადაა, სწორკუთხა გეგმის დარბაზი აღმოსავლეთის აფსიდით მთავრდება. ტაძრის ფასადები ასევე სადაა, მოკლებულია ყოველგვარ მორთულობას. სახურავი შემოსილია ბაზალტის ლორფინით. შესასვლელი კარის ასწვრივ, ორი ქვისაგან შედგენილ არქიტრავზე ქვის წყობით სწორკუთხა ჩაწეული არეა (ასეთი სიბრტყე წარწერისათვის მზადდებოდა) თუმცა აქ წარწერა აღარ ამოუკვეთიათ. დასავლეთის ფასადის ფრონტონი წაკვეთილია და მასზე გათლილი ქვის ოთხ წრიულ გეგმის სვეტზე სამრეკლოს მცირე ფანჩატურია დადგმული. ეკლესია სავარაუდოდ XIX საუკუნეშია აგებული. ტაძრის შესასვლეთან ადრეფეოდალური ხანის სტელის ბაზისი დევს. სავარაუდოდ დღევანდელი ტაძარი აქ ადრე აგებული ეკლესიის ადგილზეა აღმართული. გ. მარსაგიშვილი, „ანდრიაწმინდის წმინდა გიორგის ეკლესია“, // „ახალციხისა და ტაო-კლარჯეთის ეპარქია“, (რედ. ვალერი ასათიანი), თბ. 2013, გვ. 494
ანდრიაწმინდის წმინდა ანდრია პირველწოდებულის ეკლესია

ანდრიაწმინდის წმინდა ანდრია პირველწოდებულის ეკლესია — არქიტექტურული ძეგლი ახალციხის მუნიციპალიტეტის სოფელ ანდრიაწმინდაში, სასაფლაოზე. აგებულია X საუკუნეში. ეკლესია (გარე ზომები 4,74X8,22 მ.) ნაგებია კარგად გათლილი სხვადასხვა ტონალობის მოწითალო ან ჟანგისფერი ტუფით და ქვიშაქვის კვადრებით. ეკლესიაში თავდაპირველად ორი შესასვლელი იყო, ერთი სამხრეთიდან და მეორე დასავლეთიდან, ეს უკანასკნელი მოგვიანებით ამოუშენებიათ. ეკლესია ორი-აღმოსავლეთისა და დასავლეთის სარკმლებით ნათდება (ქართული ხუროთმოძღვრებისათვის უჩვეულოა გრძივი კედლები სარკმლების გარეშე). ტაძრის ფასადები მარტივია, თვალში გვხვდება კარგად დამუშავებული და სწორ რიგებად დაწყობილი საკმაოდ დიდი ზომის ტუფის სხვადასხვა ფერის კვადრები. ორივე კარი გარედან არქიტრავითაა დასრულებული, შიდა მხრიდან კი თაღითაა გადახურული. ეკლესიის დარბაზი ორი სარკმლით ნათდება. ცილინდრული კამარით გადახურული დარბაზის სივრცე სადაა, სრულდება აღმოსავლეთით აფსიდით. ეკლესიის ფასადებზე ერთადერთი შემორჩენილი დეკორი დასავლეთის სარკმლის თავსართია. კვადრატული მოხაზულობის ტუფის ქვაზე, ჩაწეული ფონით, მოჩარჩოება და ჯვარია გამოკვეთილი. სავარაუდოდ მოპირკეთება საკურთხევლის სარკმელსაც ექნებოდა, მაგრამ დაკარგულია და მთელი სარკმლის ღიობი ახლადგათლილი ქვითაა ამოყვანილი. ფასადებს წრეთარგითა და თაროთი შედგენილი კარნიზები ასრულებს. სახურავი კრამიტითაა შემოსილი. მარსაგიშვილი გ., ანდრიაწმინდის წმინდა ანდრია პირველწოდებულის ეკლესია, ახალციხისა და ტაო-კლარჯეთის ეპარქია, თბ., 2013, გვ. 495
ლ’ილ

ლ’ილ — ლიტერატურული ჟურნალი შექმნილი ლ’ილ-სინდიკატის (გიორგი კეკელიძე, ნათია ნაცვლიშვილი, ზაალ ჩხეიძე, დიანა ანფიმიადი, ზაქარია ქიტიაშვილი, არჩილ თალაკვაძე, ოქტაი ქაზუმოვი, ქეთი ნინიძე) მიერ. თარგმნილი და ორიგინალური ლიტერატურის ნიმუშები. რედაქტორები: გიორგი კეკელიძე და ზაალ ჩხეიძე. ამავე სინდიკატის მიერ განხორციელდა პროექტი ლიბ.ჯე.
სტენლი კრამერი

სტენლი ერლ კრამერი (ინგლ. Stanley Earl Kramer; დ. 29 სექტემბერი, 1913 — გ. 19 თებერვალი, 2001) — ამერიკელი რეჟისორი და პროდიუსერი, რომლის ფილმებში ძირითადად აისახებოდა სოციალური პრობლემები. მის ნამუშევრებში წარმოჩენილია ისეთი აქტუალური თემები, როგორებიცაა რასიზმი („უტიფრები“ და „აბა გამოიცანი, ვინ მოვა სადილზე?“), ბირთვული ომი („სანაპიროზე“), სიხარბე („ეს შეშლილი, შეშლილი, შეშლილი, შეშლილი მსოფლიო“), კრეაციონიზმი ევოლუციის წინააღმდეგ („მოიმკი ქარიშხალს“) და ასევე ფაშიზმის მიზეზები და შედეგები („განაჩენი ნიურნბერგში“). მის განთქმულ ფილმების სიაში შედის „ზუსტად შუადღეს“ 1952, პროდიუსერი), „ქეინის აჯანყება“ (1954, პროდიუსერი) და „სულელების გემი“ (1965). რეჟისორმა სტივენ სპილბერგმა, სტენლი კრამერი დაახასიათა „საოცრად ნიჭიერ ნათელმხილველად“ და ერთ-ერთ უდიდეს კინორეჟისორად. 2015 წელს, ოქროს გლობუსის 71-ე დაჯილდოებაზე, მისმა მეგობარმა, კევინ სპეისმმა, კრამერს უწოდა ყველა დროის საუკეთესო რეჟისორი. კრამერის ნამუშევრებს მიღებული აქვს უამრავი ჯილდო, მათ შორის: 16 აკადემიის ჯილდო და 80 ნომინაცია. როგორც პროდიუსერი და რეჟისორი ოსკარზე ცხრაგზის იქნა ნომინირებული. 1961 წელს გადაეცა ირვინგ ტალბერგის მემორიალური ჯილდო. 1963 წელს იყო მოსკოვის საერთაშორისო კინოფესტივალის ჟიურის წევრი. 2002 წელს შეიქმნა სტენლი კრამერის ჯილდო და გადასცემენ ფილმებს, რომლებიც „დრამატულად ასახავენ პროვოკაციულ სოციალურ პრობლემებს“. ვიკისაწყობში არის გვერდი თემაზე: სტენლი კრამერი "სტენლი კრამერის გახსენება" YouTube-ზე სტენლი კრამერი კინოფილმების ინტერნეტ-მონაცემთა ბაზაში სტენლი კრამერი TCM-ის კინოფილმების მონაცემთა ბაზაში სტენლი კრამერი — Find a Grave-ზე ↑ 1.0 1.1 "Tribute to Stanley Kramer" YouTube-ზე ↑ "Golden Globes' Most Touching Moment Wasn't Captured On TV", Deadline.com, Jan. 12, 2015 ↑ "Kevin Spacey drops F-bomb during Golden Globes speech", „NY Daily News“, Jan. 12, 2015 ↑ Byman, Jeremy. Showdown at High Noon: Witch-hunts, Critics, and the End of the Western, Scarecrow Press (2004) pp. 9, 29-45; 73-76; Ch. 5 ↑ 3rd Moscow International Film Festival (1963). MIFF. დაარქივებულია ორიგინალიდან — 2013-01-16. ციტირების თარიღი: 2012-11-25.
რაგბი ოლიმპიურ თამაშებზე

შეჯიბრება რაგბიში ზაფხულის ოლიმპიურ თამაშებზე პირველად გამოჩნდა 1900 წელს პარიზში და მას შემდეგ ჩართული იყო 1908, 1920 და 1924 წლების თამაშების პროგრამაში. ამ ოთხი თამაშებიდან სამში ერთმანეთს ეჯიბრებოდა მხოლოდ ორი გუნდი, 1924 წელს მონაწილეობდა სამი ქვეყანა. ასე რომ, ოლიმპიადის ყველა მონაწილე პრიზიორი ხდებოდა. 1924 წლის შემდეგ რაგბი ამოიღეს ოლიმპიური პროგრამიდან და იქ ისევ დაბრუნდა 92 წლის შემდეგ რიო-დე-ჟანეიროს 2016 წლის ზაფხულის ოლიმპიურ თამაშებში, სადაც შეჯიბრებები ჩატარდება შვიდკაცა რაგბის ფორმატში კაცებსა და ქალებს შორის. რაგბის მსოფლიო ჩემპიონატი Rugby & The Olympic Games on IRB.com Olympic Sports of the Past on olympic.org Petition to get Rugby back to the Olympics on olympic-rugby.org Guidelines on how to get rugby into the Olympics დაარქივებული 2013-08-06 საიტზე Wayback Machine. on UR7s.com [1] on RugbySevensGold2016.com ↑ ფინალური ტურნირი ჩატარდა წრიული სისტემით
რაგბი ზაფხულის ოლიმპიურ თამაშებზე 1900

შეჯიბრებები რაგბიში ზაფხულის II ოლიმპიურ თამაშებზე გაიმართა 14 და 28 ოქტომბერს პარიზში. სულ მონაწილეობდა სამი ნაკრები, რომლებმაც მედლები ერთმანეთს შორის გაითამაშეს ორ მატჩში. პირველი თამაში საფრანგეთისა და გერმანიის ნაკრებებს შორის გაიმართა 14 ოქტომბერს. თამაშის პირველი ნახევრის შემდეგ წინ იყვნენ ფრანგები ანგარიშით 14-5 და მათ შეძლეს შეენარჩუნებინათ უპირატესობა თამაშის ბოლომდე და გაიმარჯვეს ანგარიშით 27-17. მეორე თამაში შედგა 28 ოქტომბერს (ოლიმპიადის ბოლო დღე) საფრანგეთისა და დიდი ბრიტანეთის ნაკრებებს შორის. თამაშის პირველ ნახევარში ბრიტანელებმა ვერც ერთი ქულა ვერ მოიპოვეს და მხოლოდ მეორე ნახევარში აიღეს 8 ქულა. საბოლოოდ მატჩი დამთავრდა ფრანგების გამარჯვებით ანგარიშით 27-8. ჩემპიონები გახდნენ ფრანგები, ხოლო ვერცხლის მედლები მიიღეს ბრიტანელებმაც და გერმანელებმაც, რადგან მათ შორის თამაში მეორე ადგილისათვის არ გამართულა. Rugby at the Olympics (ინგლისური) Медалисты соревнований на сайте МОК (ინგლისური) Результаты соревнований დაარქივებული 2011-07-19 საიტზე Wayback Machine. (პოლონური)